Xiaomi Mi Mix 3 को चीन में 25 अक्टूबर को लॉन्च किया जाएगा। कंपनी ने यह जानकारी पहले ही दी थी। इसके अलावा Xiaomi ने इस फोन के पक्ष में माहौल बनाने के लिए हैंडसेट के कई फीचर का टीज़र जारी करती रही है। Xiaomi Mi Mix 3 में कैमरा स्लाइडर और 10 जीबी रैम के साथ 5जी सपोर्ट दिए जाने की उम्मीद है। अब Xiaomi के एक अधिकारी द्वारा इस फोन की स्क्रीन के बारे में जानकारी सार्वजनिक करने की खबर है। जानकारी के मुताबिक, शाओमी मी मिक्स 3 में 1080x2340 पिक्सल रिजॉल्यूशन वाली स्क्रीन होगी। यानी हैंडसेट के डिस्प्ले का आस्पेक्ट रेशियो 19.5:9 होगा। एक बार फिर Xiaomi Mi Mix 3 में 10 जीबी रैम होने की बात सामने आई है।